बाजारिया ई-मेल ही अरशद आलम फरमाते हैं कि सन 1988 से वो मेरे नियमित पाठक हैं और जैसा जलवा उन्होंने मेरे लेखन का देखा वो उन्होंने नगण्य पाया । आलम साहब मेरी हर सीरीज के, हर किरदार के शैदाई हैं और वो मेरा हर उपन्यास तीन-तीन बार पढ़ चुके हैं । पेशे से ओरियंट बैंक के ईस्ट U.P. के एरिया मैनेजर हैं और अपनी नौकरी को मेरे उपन्यासों की देन बताते हैं क्योंकि बकौल उनके नौकरी में जिस सेल्समैन शिप और सलाहियात की जरूरत होती है वो सब मैंने आप से ही सीखा है वाया नोवल्स । आलम साहब को खेद है कि, ‘सीक्रेट एजेंट’ पूरी तरह से मुतमईन न कर सका । स्टोरी उन्हें सीधी सादी लगी जिसमें थ्रिल का सर्वदा अभाव लगा । सबसे ज्यादा चुभती बात जनाब ने ये लिखी कि ‘सीक्रेट एजेंट’ उन्हें ‘दबंग’, ‘राउडी राठौड’ जैसा नोवल लगा जबकि वो मुझसे ‘ए वेडनेसडे’ जैसी रचनाओं की अपेक्षा करते हैं ।